న్యూటన్ మిడిల్ స్కూల్
హేయ్. నిదానం!
ఆర్ట్ క్లబ్ లో చేరాలని ఆలోచిస్తున్నావా?
లేదు. సమయం వృథా అవుతుంది.
ఎక్స్ ప్లోర్ డ్రీమ్ డిస్కవర్
ఇది నాకు సరదాగా ఉంది. ఈ రోజు నీకు డిటెన్షన్ ఉంది తెలుసా?
గుర్తుంది. ప్రతీసారి నువ్వు నాకు గుర్తు చేయక్కరలేదు.
నిజానికి, నేను గుర్తు చేయాలి ఎందుకంటే నేను డిటెన్షన్ పర్యవేక్షకుడిని,
నువ్వు ఎప్పటిలాగే ఆలస్యంగా వచ్చావు.
మిస్టర్ హాడ్జ్, నేను మీకు ఒక మాట చెప్పాలి,
నా గ్రేడ్ గురించి వాదించినందుకు నన్ను డిటెన్షన్ లో పెట్టడం అన్యాయం.
నువ్వు ఈ విషయాన్ని చాలాసార్లు చెప్పావు,
అది సరైన చర్యే అని నేను అనుకుంటున్నానని నేను కూడా నీకు చెప్పాను.
సరే, కానీ నాకు గ్రేడ్స్ ఎంత ముఖ్యమో మీకు తెలిస్తే అప్పుడు మీకు అర్థం అవుతుంది.
నాతో ఇలా వాదిస్తూ ఉండే కన్నా
నీ తరువాత పరీక్ష కోసం నీ ఇష్టాన్ని చదువు మీద పెట్టచ్చు కదా.
మీ పేరుతో సైన్ ఇన్ కావడానికి అది ట్యాప్ చేసి, తరువాత మీ ఫోన్ ని ఆ బాక్స్ లో పెట్టండి.
దానిని మీరు అరవై నిమిషాల్లో మళ్లీ తీసుకోవచ్చు.
సైన్ ఇన్
నీ ఫోన్ ని దయచేసి ఆ బాక్స్ లో పెట్టు.
అలాగే. నేను ఇదివరకు కూడా ఇక్కడికి వచ్చాను. థాంక్స్.
డిటెన్షన్ నియమాలు
నిన్ను డిటెన్షన్ లో పెట్టారా?
నీ పరామర్శకి థాంక్స్.
-అంతా వచ్చారు. -థాంక్యూ, బెన్.
అయితే ఈ రోజు ఇద్దరే విద్యార్థులు. ఇది కాస్త హాయిగా ఉంది.
కానీ, నిర్బంధం అనేది ఒక చెడు అనుభవం కాదు.
మీరు చేసిన తప్పు ఏంటి, దాన్ని ఎలా మెరుగుపర్చుకుంటారు అని ఆలోచించుకోడానికి ఇది ఒక అవకాశం.
యాస్మిన్, నిన్ను ఇక్కడ చూడటం ఆశ్చర్యంగా ఉంది.
"టీచర్ తో వాదించావు" కదా?
నాకు ఏ గ్రేడ్ రావలసి ఉంటే మిస్టర్ హాడ్జ్ బి గ్రేడ్ ఇచ్చాడు.
నాకు అన్యాయంగా గ్రేడ్ ఇచ్చారని నిరసన వ్యక్తం చేయడానికి కూడా అనుమతి లేదా?
"క్లాసులో అందరి ముందు గట్టిగా అరిచింది, అందరి సమయం వృథా చేసింది"
అని ఇక్కడ రాసి ఉంది,
అది అమర్యాదకరం అని నీకు తెలియాలి.
నేను ఇంగ్లీష్ వ్యాసం రాయాలి కానీ అప్పుడు నేను బొమ్మలు గీస్తున్నాను.
మాడిసన్, నాకు అర్థం కాలేదు.
నీలో ఎప్పుడూ ఈ "నిర్లక్ష్య" ధోరణి కనిపిస్తుంది.
నీకు డిటెన్షన్ లో ఉండటం ఇష్టమా?
నేను ఇక్కడ కూర్చుని గంట సేపు ఏమీ చేయకుండా ఉండచ్చు.
మంచి ఆలోచన. కానీ నా దగ్గర ఇంకా మెరుగైన ఐడియా ఉంది.
నువ్వు నీ డిటెన్షన్ సమయంలో ట్రోఫీ కేసుల్ని శుభ్రం చేయాలి.
మిగతా విద్యార్థులు సాధించిన విజయాలు చూసైనా నీకు స్ఫూర్తి కలుగుతుందేమో.
ఆ పనికి గంట కంటే ఎక్కువ సమయం పడుతుంది.
నేను తనకి సాయం చేస్తాను.
మంచిది.
వస్తువులు భద్రపరిచే అధికారి గది ముందు ఉంది. శుభ్రపరిచే వస్తువులు అక్కడ నుండి తీసుకోండి.
ఈ బేస్మెంట్ పాత కాలం నాటిదిలా ఉంది. వాసన కూడా అలాగే వస్తోంది.
అవును, ఇది ఈ స్కూలులోనే పాత కట్టడం. దీని పైనదంతా మళ్లీ కొత్తగా నిర్మించారు.
హేయ్, బెన్, ఇది నా మొదటి డిటెన్షన్ కాబట్టి,
నా పర్మనెంట్ రికార్డు నుండి దీనిని తీసేయమని వైస్ ప్రిన్సిపాల్ ని ఒప్పించాలి అనుకుంటా.
అందుకే నువ్వు స్వచ్ఛందంగా వచ్చావు. అతని మెప్పు పొందడానికి.
నీ రికార్డులో ఇది ఉండకూడదు అంటే, నువ్వు అసలు డిటెన్షన్ తెచ్చుకోకుండా ఉండాల్సింది.
కానీ ఇది నీ మొదటి పొరపాటు కాబట్టి,
మీ పేరెంట్స్ ని రప్పించి వైస్ ప్రిన్సిపాల్ ని అడగమను.
అయినా నీ ఎయిత్ గ్రేడ్ రికార్డు కోసం అంతగా ఎందుకు పట్టించుకుంటున్నావు?
దాని వల్ల ఏమీ ప్రయోజనం ఉండదు.
కానీ నాకు అది చాలా ముఖ్యం.
డిటెన్షన్ అనేది చెడ్డది, బి గ్రేడ్ విద్యార్థికి కూడా ఎఫ్ గ్రేడ్ తెప్పిస్తుంది.
అది మీకు అర్థం కాకపోవచ్చు.
ఏమైనా కానీ.
ఈ దారిలో వెళ్లాలి.
నీ వెనుక వస్తాం.
ఈ గోడలు మెటల్ తో ఎందుకు చేశారని ఆలోచిస్తున్నా.
అప్పట్లో, 1950ల కాలంలో, ఇది ఎమర్జెన్సీ షెల్టర్ గా ఉండేది.
డిటెన్షన్ పర్యవేక్షుడిగా, విద్యార్థుల భద్రత కూడా నా బాధ్యతే.
నేను స్కూల్ లేఅవుట్ ఇంకా బయటకెళ్లే దారుల్ని గుర్తు పెట్టుకోవల్సి వచ్చింది,
ఇంకా హ్యాండ్ బుక్ ని చదవాల్సి వచ్చింది.
ఏ హ్యాండ్ బుక్?
న్యూటన్ మిడిల్ స్కూల్ ప్రవర్తన నియమావళి మరియు భద్రత.
మీ ఇద్దరికీ ఒక కాపీని ఈమెయిల్ చేస్తాను.
-వద్దు, థాంక్స్. -వద్దు.
పవర్
హేయ్! దాన్ని బయటకు తీసుకెళ్లు.
ఇక్కడ చాలా చెత్త ఉంది.
ఇంక అత్యవసర పరిస్థితులు రావనుకుంటున్నారేమో.
సరే.
మీ పని పూర్తయ్యాక, డిటెన్షన్ కి వచ్చి సైన్ అవుట్ అవ్వండి.
బెన్?
ఏం జరుగుతోంది?
ప్రతి ఒక్కరూ గడ్డకట్టుకుపోయినట్లు ఉన్నారు.
ఎమర్జెన్సీ పరిస్థితులలో,
మనం దగ్గరలోని టీచర్ ని హెచ్చరించాలి.
-ఇతను సాయం చేస్తాడనుకోను. -ఊరికే అల్లరి చేయడం ఆపు.
ఎందుకు? ఇది విచిత్రంగా ఉంది. కానీ బాగుంది.
నా ఉద్దేశం, మొత్తం స్కూల్ అంతా ఇప్పుడు మనదే.
మనం హాళ్లలో పరిగెత్తచ్చు లేదా టీచర్ల గదుల్లోకి వెళ్లచ్చు.
-వాటిల్లోకి స్టూడెంట్స్ కి ప్రవేశం లేదు. -సరే, మనం ఏదో ఒకటి చేయాలి.
నీకు ఎందుకు ఆందోళన లేదు?
ఎవరో ఎక్కడో ఈ సమస్యని పరిష్కరించే వాళ్లు ఉంటారని నాకు ఖచ్చితంగా తెలుసు,
ఇంకా వాళ్లు ఇప్పటికే ఆ పనిలో ఉండి ఉంటారు.
నీకలా అనిపిస్తోందా?
ఈ సమస్య పరిష్కరించడం తెలిసిన వ్యక్తి కూడా గడ్డకట్టుకుపోతే ఏంటి?
అలాగే.
సరే. ఇక్కడ ఏం జరిగిందో నీకు ఏమైనా ఆధారాలు దొరుకుతాయేమో చూడు,
నేను బయట ఇంకా ఆడిటోరియంలో చూస్తాను.
ఆగు. మనం విడివిడిగా వెళ్లలేము. మనం బడ్డీ సిస్టమ్ ని ఉపయోగిద్దాం.
యాస్మిన్, నేను నీ బడ్డీని అవుతాను.
ఇతను ఎవరి మీదనో అరుస్తున్నట్లున్నాడు.
ఇది ఇంకా బాగుంది.
మనం ఎమర్జెన్సీ సర్వీసెస్ కి ఫోన్ చేయాలి.
అది పని చేయడం లేదు.
ఫోన్లు కూడా స్తంభించిపోయాయి.
మన ఊరంతా ఇలాగే జరిగి ఉండచ్చు అనుకుంటున్నావా?
హలో?
ఎవరైనా ఉన్నారా?
పద.
భలే. ఫోన్లు కూడా పని చేయడం లేదు.
3:34 ఇంకా 59 సెకన్లు.
సరే, ఇదంతా ఎప్పుడు జరిగిందో మనకి స్పష్టంగా తెలిసింది. కానీ ఇది పెద్దగా ఉపయోగపడదు.
మేము అయిదు బ్లాకులు తిరిగాం, కానీ ఎవ్వరూ అంగుళం కూడా కదల్లేదు.
అది నిజంగా విడ్డూరంగా ఉంది.
"విడ్డూరం" అనే పదాన్ని మించి ఇక్కడ పరిస్థితి ఉంది.
-ఏమైనా ఆధారాలు దొరికాయా? -ఇక్కడ ఏమీ లేవు.
-జిమ్ ఇంకా పూల్ దగ్గర పరిస్థితి? -నేను అక్కడికి వెళ్లలేదు.
నేను ప్రతి మూలకీ వెళ్లి చూడాలని ఆశిస్తున్నావా?
మాడిసన్, ఇది సీరియస్ సమస్య.
నువ్వు పాడు చేయడానికి ఇది స్కూల్ ప్రాజెక్టు కాదు.
-అవును, మళ్లీ మొదలుపెట్టావు. -ఆగు, ఏంటి?
కిందటి ఏడాది, మాకు ఒక గ్రూప్ ప్రాజెక్ట్ ఇచ్చారు,
కానీ మాడిసన్ తన వంతు పూర్తి చేయలేదు.
యాస్మిన్, నువ్వు రిలాక్స్ అవ్వు, ఎందుకంటే ఇక్కడ ఏం జరుగుతున్నా,
వీటికి మనకి మార్కులు ఇవ్వరు.
వీళ్లందరికీ ఎందుకిలా జరిగిందో బహుశా మనం దాని మీద ఫోకస్ పెట్టాలేమో.
-వాళ్లు స్తంభించిపోయారు. -పూర్తిగా కాదు.
వాళ్లు ఐస్ క్యూబ్ లాగా గడ్డకట్టుకుపోలేదు.
అందరినీ హిప్నటైజ్ చేసి ఉండచ్చా?
ఆ గడియారాన్ని హిప్నటైజ్ చేయలేరు కదా.
ఆ గడియారం, అది కదిలింది.
ఇంతకుముందు, అది 3:34 ఇంకా 59 సెకన్లు చూపించింది, కానీ ఇప్పుడు 3:35 ఇంకా ఒక్క సెకను చూపిస్తోంది.
అతని కళ్లు మూతపడ్డాయి. ఇంతకుముందు, అవి తెరిచి ఉన్నాయి.
ఆగు, అతని కళ్లు మూతబడి
ఆ గడియారం రెండు సెకన్లు కదిలింది అంటే…
అవి పూర్తిగా స్తంభించిపోలేదు, కానీ చాలా నిదానంగా కదులుతున్నాయి.
-ఎవరో ఇక్కడ ఉన్నారు. -ఏం జరుగుతోందో వాళ్లకు తెలిసి ఉండచ్చు.
ఆగు. అది వాళ్లే అయి ఉంటారు. ఇదంతా చేసింది "వాళ్లే" అయి ఉండచ్చు.
ఉష్. వాళ్లు వస్తున్నారు.
-నాకు ఇదేదో బాగా అనిపించడం లేదు. -బెన్.
మీరు బాగానే ఉన్నారు.
బెన్!
ఇతను బాగానే ఉన్నాడా?
మిస్టర్ హాడ్జ్?
గుల్ల ఇటుకలతో నిర్మించి మెటల్ ఇన్సులేషన్ చేశారు.
-మంచి రక్షణ. -దేని నుంచి?
మీరు ఎందుకు ఈ డ్రెస్ లో ఉన్నారు?
ఇది లెడ్ మిశ్రమంతో చేసిన రక్షణ కవచం, మిమ్మల్ని భద్రంగా ఉంచిన ఈ షెల్టర్ లాంటిది.
బెన్ కోలుకుంటున్నాడు.
అతనికి మంచి నీళ్లు ఇచ్చాను, కొద్దిసేపు విశ్రాంతి తీసుకుంటే సరిపోతుంది.
ఇప్పుడు చెప్పండి, ఏం జరుగుతోంది?
టైం డైలేషన్ గురించి నేను ఒక ప్రయోగం చేశాను.
ఒక ల్యాబ్ లో ఫిజిసిస్ట్ గా పన్నెండేళ్ల కిందట
నేను పని చేసినప్పటి నుంచి ఈ థియరీ మీద అధ్యయనం చేస్తున్నాను.
మొదటగా, టైమ్ గడిచే స్పీడుని మనం మార్చవచ్చు అని నేను నమ్మాను.
రెండు ప్రదేశాలలో, లేదా ఇద్దరు వ్యక్తులలో,
వేర్వేరు టైమ్ ఫ్లో రేట్లని సృష్టించవచ్చు.
ఒక వ్యక్తికి గంట టైమ్ అయితే మరొకరికి అది 36 సెకన్లు కావచ్చు.
నేను ఇది చేయగలనని నా కొలీగ్స్ నమ్మలేదు, కానీ…
అయితే, మీరు అందరినీ గినీ పందుల్లా వాడుకున్నారా?
ఖచ్చితంగా అలా కాదు.
ఈ పరిమిత పారామీటర్స్ లో నేను ఈ ప్రయోగం చేస్తున్నాను.
సీతాకోకచిలుకల్ని మాత్రమే ప్రభావితం చేయాలి అనుకున్నారు.
అవును, కానీ ఆ టైమ్ ఫీల్డ్ జనరేటర్ కోసం
ఎక్కువ మొత్తంలో కరెంటు అవసరమైంది,
కాబట్టి నేను మన స్కూలు అనుబంధ విద్యుచ్ఛక్తిని వాడుకున్నాను.
కానీ అనుకోని విధంగా కరెంటు మోతాదు ఎక్కువైంది
దాని వల్ల పెద్ద మొత్తంలో ఎలక్ట్రికల్ లోడ్ విడుదలై,
భారీ విద్యుత్ తరంగాన్ని సృష్టించింది.
ప్రమాదవశాత్తూ ప్రతి ఒక్కరి టైమ్ ఫ్లో రేట్ ని తగ్గించేసింది.
మీ థియరీని మీరు రుజువు చేశారు.
ఇప్పుడు, మళ్లీ మామూలుగా ఎలా చేస్తారు?
సరే, ఈ మొత్తం ప్రయోగాన్ని రివర్స్ చేసే ఒక ఈక్వేషన్ నా దగ్గర ఉంది,
కానీ మన స్కూలు అనుబంధ విద్యుత్ వనరులు తగ్గిపోయాయి,
ఇంక నాకు ప్రత్యామ్నాయ విద్యుత్ అందుబాటులో లేదు.
ఇంకోలా చెప్పాలంటే, ఈ పరిస్థితిని సరిదిద్దలేరా?
వీళ్లందరినీ సూపర్ నత్తల మాదిరిగా ఇలా వదిలేయలేరు.
-ఇంకా మా సంగతి ఏంటి? -ఏ ఒక్కరినీ ఇలా వదిలేయము.
మీరు ఈ ప్రయోగం చేయలేరని మీ సైంటిస్టు మిత్రులు చెప్పారు,
మీరు వారి మాట ఆలకించి, ఇది వదిలేయాల్సింది!
-ఆగు, చూడు… -మీరు టైమ్ ఫ్లోని మళ్లీ మామూలుగా చేయలేకపోతే,
అందరి జీవితాలు నాశనం అవుతాయి.
-అది మీకు అర్థం అవుతోందా? -నాకు తెలుసు.
మిమ్మల్ని డిటెన్షన్ లో పెట్టి దాన్ని మీ పర్మనెంట్ రికార్డులో నమోదు చేయాలి అసలు.
నేను ఎలా మూర్ఛబోయానో తెలియడం లేదు. నేను డిటెన్షన్ పర్యవేక్షకుడిని కదా.
క్లిష్ట సమయాల్లో నేను సాయం చేయాలి, నేనే కంగారుపడి, మూర్ఛపోకూడదు.
బాబూ, రిలాక్స్ అవ్వు. నువ్వు ఏ తప్పు చేయకుండా ఉండగలనని అనుకోకు.
-అది నీకు చెప్పడం తేలికే. సారీ. -ముందుకు వాలు.
నా ఉద్దేశం అది కాదు, నువ్వు చాలా తప్పులు చేస్తావని నేను అనలేదు.
ఫర్వాలేదు. అసలు నీకు ఈ ఉద్యోగం ఎలా వచ్చింది?
మా అమ్మ, నాన్న ఇంటికి లేటుగా వస్తారు,
అందుకే స్కూల్ అయిపోయాక నేను ఏదో ఒక పనిని ఎంచుకోవలసి వచ్చింది.
-నీకు ఇది నిజంగా ఇష్టం ఉన్నట్లుంది. -నాకు ఇష్టమే.
మిడిల్ స్కూల్ కఠినంగా, అయోమయంగా ఉంటుంది,
అందుకే మనం ఏం చేయాలో తెలుసుకోవడానికి స్కూలు నియమాలు సాయపడతాయి.
నాకు అది సాయం చేసింది.
అవును, నాకు అది తెలుస్తోంది.
బహుశా నాకు కూడా స్కూల్ అయ్యాక ఏదో ఒక పని ఉండాలేమో.
డిటెన్షన్ కాకుండా.
నా లాకర్ లో కొన్ని స్నాక్స్ దొరికాయి.
థాంక్యూ. నువ్వు బాగానే ఉన్నావా?
మనలో ఎవరైనా బాగున్నామా?
నా ఉద్దేశం, భవిష్యత్తు గురించి మనకి ఏ ప్లాన్స్ ఉన్నా అవేవీ ఇప్పుడు పని చేయవు.
బెన్. నువ్వు కోలుకోవడం సంతోషం.
మీరంతా బాగున్నారని ఆశిస్తాను.
కానీ మీరు అలా లేకపోవచ్చు.
చూడండి, ఇది చెప్పే అర్హత ఉందో లేదో కానీ, సారీ. నేను ఈ సమస్యని సరిచేస్తానని ప్రామిస్ చేస్తున్నాను.
వీళ్లందరూ మళ్లీ మామూలు స్థితికి వస్తారా?
అవును, వాళ్లు ఆరోగ్యంగానే ఉన్నారు.
వాళ్ల వరకూ మాత్రం, ఇంకా ఈ ఆవరణలో నడుస్తున్నామనో
లేదా కార్ డ్రైవింగ్ చేస్తున్నామనో అనుకుంటూ ఉంటారు.
ఏదో తేడా జరిగిందని కూడా వాళ్లకు తెలియదు.
-ఆ కార్లు. అవి ఎలక్ట్రికల్ వి కదా. -అవును?
సైన్స్ క్లాసులో మేము ఎలక్ట్రిసిటీ గురించి చర్చించాం,
కొత్తగా వచ్చే కార్లకు ఎక్కువ సామర్థ్యం ఉన్న సూపర్ సెల్ బ్యాటరీలు తయారు చేస్తున్నారని మీరు చెప్పారు.
నా క్లాసును నిజంగా నువ్వు విన్నావు.
మీకు ఎక్కువ విద్యుత్ కావాలి అన్నారు కదా.
మీకు ఇంకొన్ని కావాలా?
అవును. ఆ కారు నుండి మరొక్కటి తీస్తే సరిపోతుంది.
నీకు నిజంగా ఒక మంచి ఐడియా తట్టింది.
టీచర్ చెప్పింది నాకు గుర్తుకొచ్చింది అంతే.
లేదు, నువ్వు తెలివైన దానివి. నువ్వు ఎందుకు ప్రయత్నించవో నాకు అర్థం కావడం లేదు.
-ఇది మళ్లీ గ్రూప్ ప్రాజెక్ట్ గురించేనా? -లేదు.
కొద్దిగా.
సరే. నేను ఎందుకు ప్రయత్నించలేదో చెబుతాను. అది సరిగ్గా వచ్చి ఉండేది కాదు.
ఏ గ్రేడ్ రాకపోతే నువ్వు, ఎమిలీ, మాయా, మీరంతా నా మీద కోప్పడే వారు.
నీ కోసం నీ వంతు పని కూడా మేమే చేశాం.
అందుకే మీకు ఏ గ్రేడ్ వచ్చింది. చూడు, నేను కొన్ని పనులు బాగా చేయలేను.
నేను నాటకం కోసం ఆడిషన్ ఇచ్చినప్పుడు అందరూ నవ్వారు గుర్తుందా?
నేను ఎంత చదివినా సి గ్రేడ్ వస్తుంది. నా టైమ్ వృథా అవుతుంది.
నువ్వు ప్రయత్నించడం ఆపేయకూడదు అనుకుంటా.
నా ఉద్దేశం, ఈ రోజు నువ్వే అందరినీ కాపాడుతున్నావు.
నీకు నువ్వు ఇంత ఒత్తిడిని పెంచుకోకూడదు.
బి గ్రేడ్ వచ్చిందని వాదించిన అమ్మాయేనా ఈ మాట అంటున్నది?
చూడు, మా కుటుంబంలో కాలేజీకి వెళ్లే అవకాశం దక్కిన మొదటి వ్యక్తిని నేనే.
అది మంచిదే, కానీ అన్నీ మంచి గ్రేడ్స్ రావాలని లేదు కదా.
ఈ రోజు తరువాత, బి గ్రేడ్ వచ్చిందని బాధపడటం మూర్ఖత్వం అనిపిస్తుంది.
మనం ఆ గ్రూప్ ప్రాజెక్టు చేసినప్పుడు,
నువ్వు చేసిన పనిని బాలేదు అన్నందుకు సారీ.
అతను సాధించాడు!
ఈ ప్రయోగం సఫలం అయితే, అసలు ఈ ప్రయోగం దేని కోసం, మిస్టర్ హాడ్జ్?
కొన్ని పారామీటర్స్ లో టైమ్ గమనాన్ని మార్చడం వల్ల చాలా విస్తృతమైన ప్రయోజనాలు ఉంటాయి.
నా ఉద్దేశం, ఎవరైనా అనారోగ్యం పాలైనా, గాయపడినా ఇది పనికొస్తుంది.
అటువంటి ప్రాణాపాయ స్థితిలో ఉన్న వాళ్లకి చికిత్స అవసరమైనప్పుడు టైమ్ ఫ్లో స్థితిలోకి తీసుకెళ్లవచ్చు.
అలా వాళ్ల ప్రాణాల్ని కాపాడవచ్చు.
అవును, లేదా భూమి ధ్రువ ప్రాంతాలలో మంచు కరిగిపోతుంది అనుకోండి
అప్పుడు టైమ్ ఫ్లో రేటుని తగ్గించి ఆ మంచు కరగడాన్ని నిదానించేలా చేయచ్చు.
మీరు ఈ ప్రయోగాన్ని ఎందుకు వదిలేయలేదో తెలుస్తోంది.
మనం బ్యాటరీలు తెచ్చుకున్న కార్ల మీద నోట్స్ పెట్టాము.
ఇంక పని మొదలుపెట్టే టైమ్ వచ్చిందా?
ఇది గనుక పనిచేస్తే, మీ అందరికీ ఏ గ్రేడ్స్ వస్తాయి.
ఆంపరేజ్
అయ్యో.
-ఇది పని చేయడం లేదు! -ఏమైంది?
ఈ సూపర్ సెల్ బ్యాటరీలు ఎక్కువ ఐయాన్ ఎక్స్ ఛేంజ్ ని బదలీ చేస్తున్నట్లున్నాయి.
థెర్మియానిక్ వాల్వ్ గనుక పేలిపోతే, అంతా నాశనం అయినట్లే.
దీనిని కూల్ చేయడానికి మనం ఏదైనా మార్గం కనిపెట్టాలి.
-కంప్రెస్డ్ ఎయిర్ చల్లగా ఉంటుంది. -మంచి ఆలోచన. అది ప్రయత్నిద్దాం.
ఇది పని చేయడం లేదు.
పేజీ 14. "ప్రతి తరగతి గదిలో సిఓ2 అగ్నిమాపక పరికరం అమర్చబడి ఉంటుంది."
-అది ఐస్ చల్లదనంతో వస్తుంది. -అది నిజం!
ఇది పనిచేస్తోంది!
హ్యాండ్ బుక్ నాకు కంఠతా రావడం మీకు సంతోషం కలిగిస్తుండచ్చు.
సరే. వెంటనే ఎమర్జెన్సీ షెల్టర్ లోకి వెళ్లండి!
కిందటిసారి జరిగినట్లు ఇప్పుడు జరిగితే, ఆ విద్యుత్ తరంగం చాలా వేగంగా వస్తుంది.
సాధించాం.
అందరూ ఉన్న టైమ్ ఫ్లో లోకి మళ్లీ రావడం బాగుంది.
అయితే, ఇప్పుడు ఏంటి?
కానీ, మీరు ఇంకా మీ డిటెన్షన్ ని పూర్తి చేయాలి.
అయితే, వైస్ ప్రిన్సిపాల్ ఇంక రాడు కాబట్టి,
మిమ్మల్ని త్వరగా పంపించేస్తాను.
-బెన్ నియమాల్ని ఉల్లంఘిస్తున్నాడు. -లేదు.
వెసులుబాటు మాత్రమే.
"అందరినీ కాపాడటం కోసం మీ బ్యాటరీని తీసుకువెళ్లాల్సి వచ్చింది.
గమనిక, దయచేసి మాకు డిటెన్షన్ ఇవ్వద్దు"?
మీకు లిఫ్ట్ కావాలి అనుకుంటా.
తెలుగు అనువాదం: సతీశ్ కుమార్